24.5.2023
SK
Úradný vestník Európskej únie
C 182/3
V (Oznamy)
KONANIA TÝKAJÚCE SA VYKONÁVANIA POLITIKY HOSPODÁRSKEJ SÚŤAŽE
EURÓPSKA KOMISIA Predbežné oznámenie o koncentrácii (Vec M.11127 - TA / ANACAP / MANAGERS 2 / MRH TROWE) Vec, ktorá môže byť posúdená v rámci zjednodušeného postupu (Text s významom pre EHP)
(2023/C 182/03)
1.
Komisii bolo 15. mája 2023 podľa článku 4 nariadenia Rady (ES) č. 139/2004 doručené oznámenie o zamýšľanej koncentrácii.
Toto oznámenie sa týka týchto podnikov: — TA Associates Management LP („TA“, Spojené štáty americké), — AnaCap Financial Partners Limited („AnaCap“, Spojené kráľovstvo), — príslušné finančné holdingové spoločnosti podnikov Lars Mesterheide, Michael Hirz, Ralph Rockel, Maximilian Claus Trowe a zakladateľa podniku nedávno nadobudnutého spoločnosťou MRH Trowe Germany GmbH, pána Matthiasa Edelmanna („Managers 2“, Nemecko), — MRH Trowe Germany GmbH („MRH Trowe“, Nemecko).
Podniky TA, AnaCap a Managers 2 získajú v zmysle článku 3 ods.
1 písm.
b) a článku 3 ods.
4 nariadenia o fúziách spoločnú kontrolu nad podnikom MRH Trowe.
Koncentrácia sa uskutočňuje prostredníctvom kúpy akcií.
2.
Predmet činnosti dotknutých podnikov:
— TA je súkromná kapitálová spoločnosť, ktorá sa zameriava na sektory v oblasti technológií, zdravotnej starostlivosti, finančných služieb, spotrebiteľských a podnikových služieb v Severnej Amerike, Európe a Ázii, — AnaCap je súkromný kapitálový investor na stredných trhoch, ktorý sa zameriava na investície do softvéru, technológií a služieb v rámci európskeho finančného ekosystému, — Managers 2 nevykonávajú žiadnu inú hospodársku činnosť ako držbu akcií na účely finančných investícií a nekontrolujú žiadne iné podniky, — činnosti MRH Trowe sú prevažne spojené so sprostredkovaním poistenia, poradenstvom o rizikách a posudzovaním rizika pre súkromných a obchodných klientov.
V malej miere pôsobí aj v oblasti dôchodkových a zamestnaneckých požitkov vrátane sprostredkovateľských a konzultačných služieb, ako aj správy dôchodkových plánov. 3.
Na základe predbežného posúdenia sa Komisia domnieva, že oznámená transakcia by mohla patriť do rozsahu pôsobnosti nariadenia o fúziách.
Tým však nie je dotknuté konečné rozhodnutie v tejto veci.